***1 юли 2020 г.***

**32 държави към момента признават изтекли**

**български лични документи, други 14 – с условия**

По указания на вицепремиера и министър на външните работи Екатерина Захариева ръководителите на всички български задгранични представителства  поискаха от държавите, в които са акредитирани, по изключение да разрешават на българските граждани да се прибират в България, дори ако документите им за самоличност са изтекли. България реципрочно ще пропуска техните граждани с изтекли документи. 32 държави към момента са потвърдили, че в условията на пандемията от коронавируса ще признават и пропускат на излизане от територията им български граждани с изтекли лични документи в периода 13 март - 31 октомври 2020 г. Други 14 страни признават със специални условия или със специални срокове изтекли български лични документи.

|  |  |
| --- | --- |
| **Държава** | **Отговор** |
| Австрия | **ДА** |
| Азербайджан | **ДА** |
| Алжир | **ДА** |
| Армения | **ДА** |
| Беларус | **НЕ** |
| Белгия | **НЕ** |
| Босна и Херцеговина | **ДА – с условност**  Чуждите граждани, намиращи се на територията на страната, чиито документи за пребиваване и право на придвижване са изтекли или срокът на валидността им предстои да изтече и не са напуснали Босна и Херцеговина, заради мерките на местните власти във връзка с COVID-19, могат да продължат своя престой в страната. |
| Бразилия | **ДА - с условност**  Възможно е директното завръщане на чужд гражданин в своята страна по произход, по въздух, в случаите, когато паспортът е изтекъл. Изискванията са авиокомпанията, която изпълнява полета, да е дала съгласието си, както и страните на транзит и финална дестинация. |
| Великобритания | **ДА** |
| Венецуела | **ДА** |
| Германия | **ДА** |
| Грузия | **ДА** |
| Гърция | **ДА** |
| Дания | **ДА** |
| Египет | **НЕ** |
| Естония | **ДА** |
| Индонезия | **ДА – с условност**  Следва за всеки случай на изтекли документи за самоличност на български граждани посолството на Република България в Джакарта да подготви две писма:  **Първо** - гаранционно писмо от посолството на Република България в Джакарта до имиграционните власти в Република Индонезия.  **Второто** - гаранционно писмо до мениджъра на авиокомпанията, с която ще пътува българският гражданин |
| Иран | **ДА – с условност**  По решение на иранските компетентни органи визите на всички чужди граждани, намиращи се на територията на Иран, са удължени автоматично със срок от три месеца. Не е необходимо предприемането на постъпки за удължаване на визите от страна на гражданите. В рамките на указания период следва да бъдат уведомени органите на полицията |
| Ирландия | **ДА** |
| Испания | **ДА**  Посолството на Кралство Испания ни уведоми с нота, че български граждани, постоянно пребиваващи в страната, с изтекла валидност на документите по време на създалата се ситуация във връзка с КОВИД-19 могат да напускат територията на Испания, за да се завърнат в България. |
| Италия | **ДА** |
| Канада | **ДА – с условност**  Компетентните органи на Канада няма да забраняват на чуждестранни граждани да напускат територията на Канада с изтекла валидност на техните документи за самоличност, при условие, че авиопревозвачът, държавата на транзитното преминаване и държавата на крайната дестинация не налагат подобни ограничения. |
| Катар | **ДА** |
| |  | | --- | | Китайска Народна Република | | Специален Административен Регион (САР) Макао | | Тайван | | |  | | --- | | **НЕ** | | **ДА – с условност**  Специалният район ще разрешава напускане на чуждестранни граждани с изтекли паспорти, но срещу заплащане на съответната глоба, която обичайно се налага при такива случаи. | | **ДА – с условност**  В случаи на изтекли паспорти ресорните власти изискват чуждестранният гражданин да представи официален документ за пътуване (писмо), издаден от съответното консулство или посолство, който да удостоверява удължаването или подмяна на паспорта. Текстът на писмото може да бъде в свободен стил и единственото изискване е да е видно, че е издаден от българско дипломатическо представителство. | |
| Косово | **ДА – с условност**  Косовските власти да разглеждат всеки случай индивидуално и да разрешават на чужди граждани с изтекли документи за самоличност да напускат Косово само, когато им бъдат предоставени доказателства, че те ще бъдат допуснати да преминат транзитно до съответната държава на завръщане. |
| Латвия | **ДА – с условност**  Гражданите на държавите-членки на ЕС, ЕИП и Конфедерация Швейцария ще бъдат допускани да пресичат границите на Латвия и да преминават през територията на страната, с цел завръщане в държавата по произход, с лични карти и разрешения за пребиваване с изтекла валидност, в срок до 30 дни от отмяната на извънредното положение в Латвия. На 7 май правителството удължи обявеното извънредно положение до 9 юни. |
| Литва | **ДА** |
| Малта | **ДА** |
| Монако | **ДА – с условност**  Български граждани, напускащи Княжеството, следва да ползват летището в Ница, Франция. |
| Никарагуа | **ДА – с условност**  Допускат напускането или преминаването транзит през страната при условие, че полетите са за България като крайна дестинация и че авиолиниите и другите държави по маршрута допускат пътуването с изтекъл документ. |
| Нигерия | **ДА – с условност**  Имиграционната служба на Нигерия информира, че български граждани с изтекли задгранични паспорти могат да бъдат допускани на борда на самолет за завръщане в България по изключение, като всеки случай ще бъде разгледан отделно. |
| Нидерландия | **ДА** |
| Норвегия | **ДА** |
| ОАЕ | **НЕ** |
| Полша | **ДА** |
| Португалия | **ДА** |
| Република Корея | Посолството има възможност за приемане на молби и издаване на български лични документи на български граждани, включително временни паспорти и обикновени паспорти, при необходимост. |
| Румъния | **НЕ**  Предвид липсата на отговор към 8 юни от румънска страна относно възможността български граждани с изтекъл в периода 13 март – 31 октомври 2020 г. срок на документите за пътуване да бъдат допускани, по изключение, да преминат през румънска територия за завръщане в Република България, както и поради констатирания голям интерес от страна на пътуващи от Западна Европа български граждани с такива документи, да се смята, че Румъния НЕ признава такива. |
| САЩ | **ДА – с условност**  Българските граждани, които имат бордна карта за своя полет, ще могат при напускане да удостоверят самоличността си пред американските власти с паспорт, чиято валидност е изтекла в периода 13 март - 31 октомври 2020 г., **като това не ги освобождава от отговорност за просрочен престой**. |
| Сингапур | **ДА** |
| Словакия | **ДА** |
| Словения | **ДА – с условност в срока**  Документите ще бъдат признавани **до 31 юли 2020 г.** |
| Сърбия | **НЕ** |
| Турция | **ДА** |
| Узбекистан | **НЕ** |
| Унгария | **ДА** |
| Финландия | **ДА** |
| Франция | **ДА** |
| Хърватия | **ДА** |
| Черна гора | **ДА** |
| Чехия | **ДА** |
| Швейцария | **ДА** |
| Швеция | **ДА** |
| Япония | **ДА – с условност**  Чуждите граждани, намиращи се на територията на страната, чиито документи за пребиваване и право на придвижване са изтекли или срокът на валидността им предстои да изтече, **могат да продължат своя престой в страната**.  Японските гранични власти съблюдават строго валидността на паспортите при влизане на територията на Япония, **но не и при излизане от страната.** |